CELEX: 62014CN0304
Language: et
Date: 2014-06-24 00:00:00
Title: Kohtuasi C-304/14: Eelotsusetaotlus, mille on esitanud Upper Tribunal (Immigration and Asylum Chamber) London (Ühendkuningriik) 24. juunil 2014 . aastal – Secretary of State for the Home Department versus CS

15.9.2014   
            
            
               ET
            
            
               Euroopa Liidu Teataja
            
            
               C 315/39
            
         Eelotsusetaotlus, mille on esitanud Upper Tribunal (Immigration and Asylum Chamber) London (Ühendkuningriik) 24. juunil 2014. aastal – Secretary of State for the Home Department versus CS
   (Kohtuasi C-304/14)
   2014/C 315/62
   Kohtumenetluse keel: inglise
   
      Eelotsusetaotluse esitanud kohus
   
   Upper Tribunal (Immigration and Asylum Chamber) London
   
      Põhikohtuasja pooled
   
   
      Apellant: Secretary of State for the Home Department
   
      Vastustaja: CS
   
      Eelotsuse küsimused
   
   
               1.
            
            
               Kas Euroopa Liidu õigusega, iseäranis ELTL artikliga 20 on vastuolus see, kui liikmesriik saadab oma territooriumilt välja, liiduvälisesse riiki liidu kodakondsuseta isiku, kes on selle liikmesriigi kodakondsuses (ja seega liidu kodakondsuses) oleva lapse vanem ja tegelik hooldaja, kui selle tagajärjel jääks liidu kodakondsuses olev laps ilma tegelikust võimalusest sisuliselt kasutada oma õigusi, mis tulenevad Euroopa Liidu kodakondsusest?
            
         
               2.
            
            
               Kui vastus esimesele küsimusele on eitav: millistel asjaoludel on selline väljasaatmine Euroopa Liidu õiguse kohaselt lubatav?
            
         
               3.
            
            
               Kui vastus esimesele küsimusele on eitav: millises ulatuses, kui üldse sisustavad vastuse teisele küsimusele direktiivi 2004/38/EÜ (1) (ehk kodanike direktiivi) artiklid 27 ja 28?
            
         
      (1)  Euroopa Parlamendi ja nõukogu 29. aprilli 2004. aasta direktiiv 2004/38/EÜ, mis käsitleb Euroopa Liidu kodanike ja nende pereliikmete õigust liikuda ja elada vabalt liikmesriikide territooriumil (EÜT L 158, lk 77; ELT eriväljaanne 19/07, lk 96).